Η **Κατερίν Ιμπάργκουεν Μένα** (ισπανικά: *Catherine Ibargüen Mena*, γεννήθηκε 12 Φεβρουαρίου 1984) είναι Κολομβιανή αθλήτρια του στίβου. Έχει συμμετάσχει στο άλμα εις μήκος, στο άλμα εις τριπλούν, στο άλμα εις ύψος και στο έπταθλο. Έχει κερδίσει τους Ολυμπιακούς Αγώνες το 2016, καθώς και δύο συνεχόμενα Παγκόσμια Πρωταθλήματα (2013, 2015) στο τριπλούν.

Βιογραφία
---------

Γεννήθηκε στο Απαρταδό και μεγάλωσε με τη γιαγιά της, καθώς οι γονείς της είχαν χωρίσει λόγω της Κολομβιανής σύγκρουσης. Ο πατέρας της έφυγε στη Βενεζουέλα, ενώ η μητέρα της πήγε στο Τούρμπο της Κολομβίας. Αρχικά ξεκίνησε με το άθλημα της πετοσφαίρισης, και ο προπονητής της αναγνώρισε τα προσόντα της στον αθλητισμό και την έστειλε σε ανώτερη ομάδα. Μετά άρχισε να ασχολείται με τον στίβο. Κατοικεί στο Πουέρτο Ρίκο.

### Καριέρα

Το ατομικό της ρεκόρ στο άλμα εις ύψος είναι 1,93 μέτρα από το 2005, το οποίο είναι και εθνικό ρεκόρ. Συμμετείχε στους Ολυμπιακούς Αγώνες 2004 στο άλμα εις ύψος, πηδώντας 1,85 μέτρα στον προκριματικό γύρο. Με επίδοση στο άλμα εις τριπλούν 15,31 μέτρα από το Μονακό το 2014, κατέχει την πέμπτη καλύτερη επίδοση όλων των εποχών στο αγώνισμα.

Κέρδισε το χάλκινο μετάλλιο στο Παγκόσμιο Πρωτάθλημα Στίβου 2011, με άλμα στα 14,84 μέτρα. Με εθνικό ρεκόρ 6,63 μέτρων κατέκτησε το χάλκινο μετάλλιο στους Παναμερικανικούς Αγώνες του 2011 στο άλμα εις μήκος, ενώ στο άλμα εις τριπλούν κέρδισε με μεγάλη διαφορά το χρυσό μετάλλιο στα 14,92 μέτρα.

Το 2012, με επίδοση 14,80 μέτρα, πήρε τη δεύτερη θέση και το ασημένιο μετάλλιο στους Ολυμπιακούς Αγώνες 2012 στο Λονδίνο χάνοντας από την Όλγκα Ριπακόβα.

Το 2013 αναδείχθηκε Παγκόσμια Πρωταθλήτρια στη Μόσχα, καθώς έκανε άλμα στα 14,85 μέτρα.
Το 2014 έκανε στο Diamond League του Μονακό νέο ατομικό ρεκόρ 15,31 μέτρων. Υπερασπίστηκε τον τίτλο της που είχε κατακτήσει δύο χρόνια πριν στο Παγκόσμιο Πρωτάθλημα του Πεκίνου με 14,90 μέτρα.

Στους Ολυμπιακούς Αγώνες 2016 ήταν το μεγάλο φαβορί για το χρυσό μετάλλιο. Στον τελικό των αγώνων, η Ιμπάργκουεν ήταν η μόνη αθλήτρια που πήδηξε παραπάνω από 15 μέτρα (15,17) αφήνοντας τη Γιούλιμαρ Ρόχας και τη Ριπακόβα πίσω της και έτσι πήρε το χρυσό μετάλλιο.

Στο Παγκόσμιο Πρωτάθλημα Στίβου 2017 νικήθηκε από τη Ρόχας για δύο εκατοστά, και πήρε το ασημένιο μετάλλιο. Το 2018 με άλμα 6,93 μέτρα στο μήκος κέρδισε το Παγκόσμιο Κύπελλο και ψηφίστηκε αθλήτρια της χρονιάς της IAAF.

Ατομικά ρεκόρ
-------------

Ανοικτός
* 200 μ: **24.96 δ** (άνεμος: -1.2 μ/δ) – 2009
* 800 μ: **2:35.35 λεπ** – 2010
* 100 μ εμπόδια: **14.09 δ** (άνεμος: +0.0 μ/δ) – 2011
* Άλμα εις ύψος: **1.93 μ** – 2005
* Άλμα εις μήκος: **6,93 μ** (άνεμος: +0.8 μ/δ) – 2018
* Άλμα εις τριπλούν: **15,31 μ** (άνεμος: 0.0 μ/δ) – 2014
* Σφαιροβολία: **13,79 μ** – 2010
* Ακοντισμός: **44,81 μ** – 2009
* Έπταθλο: **5.742 βθμ** – 2009

Κλειστός
* Άλμα εις ύψος: **1,81 μ** – 2006

Παραπομπές
----------

1. ↑  «IBARGUEN Catherine». *web.archive.org*. Γουαδαλαχάρα 2011. 25 Μαρτίου 2014. Αρχειοθετήθηκε από το πρωτότυπο στις 25 Μαρτίου 2014. Ανακτήθηκε στις 13 Ιουνίου 2019. CS1 maint: Unfit url (link)
2. ↑  «La historia de Caterine Ibargüen». *ESPNdeportes.com*. 6 Αυγούστου 2012. Ανακτήθηκε στις 13 Ιουνίου 2019.
3. ↑  «El estricto cubano que convirtió a Catherine Ibarguen en un monstruo del atletismo». *Las2orillas*. 14 Αυγούστου 2016. Ανακτήθηκε στις 13 Ιουνίου 2019.
4. ↑  «Ibarguen's terrific triple jump of 15.31m in Monaco – IAAF Diamond League». IAAF. 18 Ιουλίου 2014. Ανακτήθηκε στις 13 Ιουνίου 2019.
5. ↑  «13th IAAF World Championships in Athletics: Triple Jump women». Ανακτήθηκε στις 7 Ιουνίου 2022.
6. ↑  «INTERNATIONAL OLYMPIC COMMITTEE : LONDON 2012 ATHLETICS TRIPLE JUMP WOMEN RESULTS». Ανακτήθηκε στις 7 Ιουνίου 2022.
7. ↑  «15th IAAF World Championships: Triple Jump women». Ανακτήθηκε στις 7 Ιουνίου 2022.
8. ↑  «INTERNATIONAL OLYMPIC COMMITTEE : RIO 2016 ATHLETICS TRIPLE JUMP WOMEN RESULTS». Ανακτήθηκε στις 7 Ιουνίου 2022.
9. ↑  «IAAF World Championships London 2017: Triple Jump women». Ανακτήθηκε στις 7 Ιουνίου 2022.
10. ↑  «Kipchoge and Ibarguen named 2018 World Athletes of the Year». Ανακτήθηκε στις 7 Ιουνίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κατερίν Ιμπάργκουεν** |

* World Athletics : Caterine IBARGUEN
* Η Κατερίν Ιμπάργκουεν στη Διεθνή Ολυμπιακή Επιτροπή

| Βραβεία |
| --- |
| ΠροκάτοχοςΝαφισατού Τιάμ | **Αθλήτρια της χρονιάς της IAAF**2018 | ΔιάδοχοςΝτιλάιλα Μουχάμεντ |
|